== Økonomi ==
{{hovedartikel|Nordkoreas økonomi}}
Nordkoreas økonomi er organiseret efter [[stalinisme|stalinistisk model]], og staten kontrollerer mere end 90 procent af al [[Produktion|produktivkraft]]. Landets økonomi er en af verdens mest [[centralisme|centralstyrede]] og isolerede, hele 95 % af varerne i landet, stammer fra den statsejede industri. Fødevareproduktionen er organiseret i store kollektiver, men landbruget vurderes til at være ineffektivt. [[Sværindustri]]en er kunstigt forstørret.{{forklar|dato=2017}} Af det samlede [[bruttonationalprodukt]] udgør industrien 25 %, landbruget 30 % og service samt andet 45 % jf. skøn fra [[2000]]. Nordkorea har en del naturlige ressourcer i form af [[bly]], [[guld]], [[jernmalm]], [[Kul (bjergart)|kul]], [[magnesit]], [[wolfram]], [[vandkraft]] og [[zink]]. Nordkoreas største handelspartnere er [[Japan]], [[Sydkorea]] og [[Kina]], hvortil der eksporteres landbrugsvarer, metaller, mineraler, [[silke]], tekstiler og [[Tobaksvare|tobak]] med en samlet eksport på 0,7 mia. [[USD]], mens der importeres levnedsmidler, maskiner, metaller, mineralprodukter og tekstiler med en samlet import på 1,7 mia. USD. Fordi selvforsyningen er højt prioriteret, er både eksport og import relativt lav.<ref name="lommeformat 18-19"/>
Politik